A bábákról
Nem tagadom: pikáns a téma,
De elbírja ez a poéma...
Tegnap jött a parancsolat,
Egy hír, amely beszél sokat:
E szép hazán kevés a bába,
Várják őket sok iskolába'...
...Beszélhet a rosszmájú kétség,
Ez a kis hír erős reménység:
Bízunk, hiszünk e szép hazába',
Egy ország, hol kevés a bába,
Borús jövőjű nem lehet,
Ne féltsük a közszellemet!...
Harcot szíthat sok párt, sok egyház:
Nem lesz itt baj: szeretjük egymást!...
Versek